محمد حسن الشجاعى

محمد حسن الشجاعى (اتولد فى 1903 و اتوفى فى 1963) مزيكا مصرى مشهور, اتولد فى قريه ابو العز مركز كفر الزيات محافظه الغربيه سنة 1903 م, و ابتدى حياته العمليه كعازف على الة الترومبيت و اشتغل فى فرقة مزيكا الجيش و بعدين نقل ل[اوركسترا] القصر الملكى.

فى سنة 1921 ساب الخدمه و بقى قائد لفرق المسارح الغنائيه اللى كانت منتشره فى روض الفرج و فى سنة 1934 اتخرج فى القسم العالى بمعهد برجين للمزيكا بعد حصوله على دبلوم القسم العالى للتاليف المزيكا و فى نفس السنه قاد اول اوركسترا اذاعى و كان بيقدم الوانا موسيقيه مختلفه.

فى سنه 1952 مسك الاشراف على مراقبه المزيكا و الغناء فى الاذاعه و انشا فرقتين موسيقيتين للاذاعه الاولى هى الفرقه الشرقيه و بتضم 35عازف و اتخصصت فى الالحان الشرقيه و اوركسترا الاذاعه و كانت تضم 65 عازف و اللى كان نواه لاوركسترا القاهره السيمفونى و بعدين اشتغل كمستشار للمزيكا و الغناء و الاذاعه و كان بمثابه صمام الامان على الذوق المصرى حيث منع اى اصوات خاليه من الموهبه من انها تطلع للساحة الفنيه.

لحن الشجاعى مؤلفات موسيقيه كتيره زى متتابعات اخناتون و صلاح الدين و ارض الوطن كمان كان اول من الف المزيكا التصويريه للافلام السنيمائيه المصريه و قام بتوزيع اعمال داود حسنى و سيد درويش.

توفى الشجاعى موسيقار الاذاعه سنة 1963.

يعتبر محمد حس الشجاعى من أهم مزيكا عصره و بالمناسبة كان هو الاولى بأن يحمل لقب موسقار الاجيال بدل من محمد عبد الوهاب عشان اعمال كتيره يعتبر الشجاعى رائد فن التوزيع الموسوقى ذلك انه من قبله ماكانش هناك توزيع بالمعنى المهوم موسيقيا الانلكن بس جمل لحنية ليها نفس ميلودى المطرب و لكن ما أدخله الشجاعى جديدا هو أن تأخذ الموسيقة منحى مختلف عن جملة الطرب.

 فيلموجرافيا 
مزيكا

 آثار فى الرمال (1954)
 شارع البهلوان (1949)
 أحكام العرب (1947)
 رجعت الى قواعدها (1946)
 ليلة الجمعة (1945)
 ليلى بنت الفقرا (1945)
 السوق السوداء (1945)
 غرام و أنتقام (1944)
 شهداء الغرام (1944)
 عايدة (1942)
 مصنع الزوجات (1941)
 شىء من لا شىء (1938)

تصنيف:مواليد 1903
تصنيف:وفيات 1963
تصنيف:ملحنين مصريين
تصنيف:موسيقيين مصريين
تصنيف:غرباويه
تصنيف:ناس من كفر الزيات